CELEX: 32020R1212
Language: sl
Date: 2020-05-08 00:00:00
Title: Delegirana uredba Komisije (EU) 2020/1212 z dne 8. maja 2020 o spremembi Delegirane uredbe Komisije (EU) 2018/1229 o dopolnitvi Uredbe (EU) št. 909/2014 Evropskega parlamenta in Sveta v zvezi z regulativnimi tehničnimi standardi o disciplini pri poravnavi (Besedilo velja za EGP)

24.8.2020   
               
               
                  SL
               
               
                  Uradni list Evropske unije
               
               
                  L 275/3
               
            
         DELEGIRANA UREDBA KOMISIJE (EU) 2020/1212
         z dne 8. maja 2020
         o spremembi Delegirane uredbe Komisije (EU) 2018/1229 o dopolnitvi Uredbe (EU) št. 909/2014 Evropskega parlamenta in Sveta v zvezi z regulativnimi tehničnimi standardi o disciplini pri poravnavi
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (1) in zlasti člena 6(5) in člena 7(15) Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) 2018/1229 (2) določa ukrepe za preprečevanje in obravnavanje neuspešnih poravnav ter za spodbujanje discipline pri poravnavi. Ti ukrepi vključujejo spremljanje neuspešnih poravnav ter pobiranje in razdeljevanje denarnih kazni za neuspešne poravnave. Delegirana uredba (EU) 2018/1229 določa tudi operativne podrobnosti postopka kritnega nakupa.
                  
               
                     (2)
                  
                  
                     Zainteresirane strani, vključno s CDD, CNS, mesti trgovanja, investicijskimi podjetji in kreditnimi institucijami, so navedle, da je zaradi novega razvoja dogodkov, na primer predvidene uvedbe mehanizma kazni, ki so ga skupaj vzpostavile CDD, ki uporabljajo skupno infrastrukturo za poravnavo, 21.–22. novembra 2020, potrebnega več časa za prilagoditev ukrepom, določenim v Delegirani uredbi (EU) 2018/1229. Zadevne zainteresirane strani so navedle tudi, da je potrebnega več časa za potrebne spremembe sistemov IT, razvoj in posodobitev sporočil ISO ter za testiranje trga in spremembe pogodbenih dogovorov med zadevnimi stranmi. Evropski organ za vrednostne papirje in trge (ESMA) je menil, da je zainteresiranim stranem primerno zagotoviti več časa za prilagoditev tem ukrepom. Začetek veljavnosti Delegirane uredbe (EU) 2018/1229 bi bilo zato treba odložiti.
                  
               
                     (3)
                  
                  
                     Delegirano uredbo (EU) 2018/1229 bi bilo zato treba ustrezno spremeniti.
                  
               
                     (4)
                  
                  
                     Ta uredba temelji na osnutkih regulativnih tehničnih standardov, ki jih je ESMA predložil Komisiji.
                  
               
                     (5)
                  
                  
                     Obseg in pričakovani učinek te spremembe sta omejena, saj se sprememba nanaša le na kratek odlog datuma, na katerega se bo začela uporabljati nova ureditev discipline pri poravnavi, udeleženci na trgu pa so že izrazili svoja stališča. ESMA ni opravil odprtega javnega posvetovanja. Kljub temu je analiziral morebitne povezane stroške in koristi ter zaprosil za nasvet interesne skupine za vrednostne papirje in trge, ustanovljene v skladu s členom 37 Uredbe (EU) št. 1095/2010 Evropskega parlamenta in Sveta (3). Pri pripravi osnutkov regulativnih tehničnih standardov je sodeloval tudi s članicami Evropskega sistema centralnih bank. Tudi zainteresirane strani so stopile v stik s Komisijo v podporo odlogu začetka veljavnosti Delegirane uredbe (EU) 2018/1229 –
                  
               SPREJELA NASLEDNJO UREDBO:
         
            Člen 1
            Sprememba Delegirane uredbe (EU) 2018/1229
            Člen 42 Delegirane uredbe (EU) 2018/1229 se nadomesti z naslednjim:
            
               
                  „Člen 42
                  
                  Začetek veljavnosti
                  Ta uredba začne veljati 1. februarja 2021.“
               
            
         
         
            Člen 2
            Začetek veljavnosti in uporaba
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 8. maja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 257, 28.8.2014, str. 1.
         
            (2)  Delegirana uredba Komisije (EU) 2018/1229 z dne 25. maja 2018 o dopolnitvi Uredbe (EU) št. 909/2014 Evropskega parlamenta in Sveta v zvezi z regulativnimi tehničnimi standardi o disciplini pri poravnavi (UL L 230, 13.9.2018, str. 1).
         
            (3)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).